Azərbaycan Xalq Cümhuriyyəti Ensiklopediyası

Azərbaycan Xalq Cümhuriyyəti Ensiklopediyası — Azərbaycan Xalq Cümhuriyyəti tarixinin bütün sahələrini əhatə edən ilk fundamental elmi soraq əsəri.

Ensiklopediya Heydər Əliyevin təşəbbüsü ilə ilk dəfə 2004–2005-ci illərdə nəşr olunub və Azərbaycan Respublikasının Prezidenti İlham Əliyevin "Azərbaycan dilində latın qrafikası ilə kütləvi nəşrlərin həyata keçirilməsi haqqında" 12 yanvar 2004-cü il tarixli sərəncamına əsasən ölkə kitabxanalarına hədiyyə edilib.

 Haqqında 
İki cilddən ibarət olan Azərbaycan Xalq Cümhuriyyəti Ensiklopediyasının səhifələrində Azərbaycan xalqının istiqlal mübarizəsi və ictimai fikir tarixinin ən mühüm məqamlarını, azadlıq hərəkatının görkəmli nümayəndələrinin həyat və fəaliyyətini, Azərbaycan Xalq Cümhuriyyətini doğuran tarixi şəraiti, Cümhuriyyət xadimlərinin həyat və mübarizəsini, Azərbaycan xalqına qarşı həyata keçirilən kütləvi soyqırımlarını, Qafqaz İslam Ordusunun xilaskarlıq əməliyyatlarını, böyük dövlətlərin və qonşu ölkələrin Azərbaycanla bağlı qəsbkarlıq planlarını, Cümhuriyyət Parlamenti və Hökumətinin fəaliyyətini, dövlət quruculuğu, xarici siyasət, ordu quruculuğu və ölkənin ərazi bütövlüyü uğrunda mübarizəni, ictimai-siyasi, sosial-iqtisadi, mədəni-maarif həyatını, xarici dövlətlərdəki Azərbaycan diplomatik nümayəndəliklərinin fəaliyyətini, habelə Cümhuriyyətin süqutundan sonra istiqlal ideallarını yaşadan milli hərəkat, siyasi mühacirət və s. məsələləri işıqlandıran 1500-ə qədər termin-məqalə verilir.

Ensiklopediyada Azərbaycan Xalq Cümhuriyyəti dövrünün inzibati-ərazi bölgüsünü əks etdirən çoxsaylı rəngli xəritələr, mətndaxili ağ-qara və rəngli şəkillər, xəritələr, cədvəllər, diaqramlar, portretlər, hərbi əməliyyat planları və başqa illüstrasiya materialları verilir. Bunların bir çoxu ilk dəfə Azərbaycan Xalq Cümhuriyyəti Ensiklopediyasında işıq üzü görür.

Tarixi varislik və dövlətçilik prinsipləri əsas götürülərək, həm də Şimali Azərbaycanda dövlət müstəqilliyinin bərpası, Azərbaycanda demokratik, hüquqi və dünyəvi dövlət quruculuğu prosesinin ən önəmli məqamlarını əks etdirmək məqsədilə ensiklopediyada Heydər Əliyev və onun davamçısı Prezident İlham Əliyev haqqında da ayrıca məqalələr verilir.

Ensiklopediya 2014-cü ildə təkmilləşdirilərək, yenidən nəşr olunub.

 Redaksiya heyəti 

 Yaqub Mahmudov (baş redaktor)
 İslam Ağayev
 Tofiq Babayev (məsul katib)
 Azər Bağırov
 İradə Bağırova
 Firdovsiyyə Əhmədova
 Anar İsgəndərov
 Nigar Maksvell
 Xeyrulla Məmmədov
 Elmira Məmmədova
 Mirheydər Mirzəyev
 Ataxan Paşayev (baş redaktor müavini)
 Mehman Süleymanov
 Kərim Şükürov 

 Əsas məqalələrin müəllifləri 
250px|thumb|left|Ensiklopediyanın 2-ci nəşrinin üz qabığı

 Ramiz Abutalıbov
 İslam Ağayev
 Ağamusa Axundov
 Fəridə Aslanova
 Tofiq Babayev
 Azər Bağırov
 İradə Bağırova
 Xanlar Bayramov
 Nizami Cəfərov
 Mədinə Eldarova
 Bədirxan Əhmədov
 Firdovsiyyə Əhmədova
 Səidə Əliqızı
 Qabil Əliyev
 Aybəniz Əliyeva
 Altay Göyüşov
 İsmayıl Hacıyev
 Sani Hacıyev
 İsa Həbibbəyli
 Cəmil Həsənli
 Rövşən Hətəmov
 Tofiq Hüseynov
 Lalə Hüseynova
 Sara İbrahimova
 Anar İsgəndərov
 Maisə İsgəndərova
 Xosrov Kərimov
 Tamilla Kərimova
 Musa Qasımlı
 Əsgər Qədimov
 Nazif Qəhrəmanov
 Seyfəddin Qəndilov
 Elşad Qoca
 Yaqub Mahmudov
 Nigar Maksvell
 Abel Məhərrəmov
 Alxan Məmmədov
 Atamoğlan Məmmədov
 Fəxrəddin Məmmədov
 Xeyrulla Məmmədov
 Elmira Məmmədova
 Lətifə Məmmədova
 Mirheydər Mirzəyev
 İsmayıl Musayev
 Tofiq Mustafazadə
 Seyidağa Onullahi
 Ataxan Paşayev
 Əli Rəcəbli
 Rauf Sadıqov
 Əli Saləddin (Mehdiyev)
 Vaqif Sultanlı
 Mehman Süleymanov
 Ələmdar Şahverdiyev
 Kərim Şükürov
 Abid Tahirli
 Nərmin Tahirzadə
 Nailə Vəlixanlı 

 Həmçinin bax 
 Şablon:AXCE
 Azərbaycan Sovet Ensiklopediyası
 Azərbaycan Milli Ensiklopediyası

 İstinadlar 

 Xarici keçidlər 




Kateqoriya:Azərbaycan ensiklopediyaları
Kateqoriya:Azərbaycan dilində ensiklopediyalar
Kateqoriya:Azərbaycan Xalq Cümhuriyyəti haqqında kitablar